Durfort-Lacapelette

Durfort-Lacapelette estas franca komunumo en la departemento Tarn-et-Garonne kaj en la regiono Okcitanio. Oni nombris 841 enloĝantojn laŭ censo plenumita en 2020. Ĝiaj loĝantoj nomiĝas Durfortais.

Durfort-Lacapelette estas neordinara komunumo, pro tio ke ĝi entenas kvin paroĥojn, sed neniu en la urbeto mem.

La paroĥoj :

Preĝejo Saint-Hubert.

Preĝejo Saint-Paul des Brugues. Konstruaĵo originanta de 1875 situanta ĉirkaŭ 1 km sudoriente de la centro de Lacapelette.

Preĝejo Saint-Hilaire. La preĝejo, kiu devenas de la 15-a jarcento, estis parte rekonstruita en la 19-a jarcento (aldono de du kapeloj kaj konstruado de la navvolbo ĉirkaŭ 1875).

Preĝejo de Saint-Martin. La konstruaĵo estas notita en la buleo de la Papo Urbano la 2-a en la 7-a de marto 1097. Preĝejo rekonstruita en la 17-a jarcento.

Preĝejo Saint-Simplice. La konstruaĵo estis rekonstruita en la 17-a jarcento. Aldono de kapelo norde en 1863; parta rekonstruo inter 1895 kaj 1898.



 Vidu ankaŭ 
Komunumoj de Tarn-et-Garonne

 Eksteraj ligiloj 
Oficiala retejo

Kategorio:Komunumoj de Tarn-et-Garonne